CELEX: 32021D0215(02)
Language: ro
Date: 2020-12-02 00:00:00
Title: Decizia Comisiei din 2 decembrie 2020 de modificare a Deciziei 2011/C 253/04 de instituire a unui grup de experți în piața sistemelor de plată în ceea ce privește perioada de valabilitate a acesteia 2021/C 52 I/02

15.2.2021   
               
               
                  RO
               
               
                  Jurnalul Oficial al Uniunii Europene
               
               
                  CI 52/3
               
            
         DECIZIA COMISIEI
         din 2 decembrie 2020
         de modificare a Deciziei 2011/C 253/04 de instituire a unui grup de experți în piața sistemelor de plată în ceea ce privește perioada de valabilitate a acesteia
         (2021/C 52 I/02)
         COMISIA EUROPEANĂ,
         având în vedere Tratatul privind funcționarea Uniunii Europene,
         întrucât:
         
                     (1)
                  
                  
                     Prin Decizia 2011/C 253/04 din 29 august 2011 (1), Comisia a instituit Grupul de experți în piața sistemelor de plată. Respectiva decizie urmează să se aplice până la 31 decembrie 2020. Grupul de experți urmărește să furnizeze Comisiei o platformă oficială care să permită un schimb structural de opinii cu actorii de pe piață cu privire la aspecte legate de punerea în aplicare și interpretarea Directivei (UE) 2015/2366 a Parlamentului European și a Consiliului (2).
                  
               
                     (2)
                  
                  
                     La 24 septembrie 2020, Comisia a adoptat o Comunicare către Parlamentul European, Consiliu, Comitetul Economic și Social European și Comitetul Regiunilor referitoare la o strategie a UE privind plățile de retail (3).
                  
               
                     (3)
                  
                  
                     În întreaga Europă, prin diverse inițiative desfășurate sub auspiciile, printre altele, ale Grupului părților interesate din domeniul plăților cu cardul (Cards Stakeholders Group), ale Consiliului privind plățile de mică valoare în euro (Euro Retail Payments Board) și ale Consiliului European al Plăților, piața este încurajată și orientată către un nivel mai ridicat de standardizare și de inovare. Având în vedere aceste inițiative, este în continuare nevoie de un forum oficial în care părțile interesate să poată avea un schimb structural de opinii cu privire la aspectele legate de aceste evoluții. Prin urmare, este oportun ca Grupul de experți în piața sistemelor de plată să își continue activitatea timp de încă cinci ani.
                  
               
                     (4)
                  
                  
                     Prin urmare, Decizia 2011/C 253/04 din 29 august 2011 ar trebui să fie modificată în consecință,
                  
               DECIDE:
         
            Articol unic
            La articolul 8 din Decizia 2011/C 253/04 din 29 august 2011, data de „31 decembrie 2020” se înlocuiește cu data de „31 decembrie 2025”.
         
         
            Adoptată la Bruxelles, 2 decembrie 2020.
            
               
                  Pentru Comisie
               
               Mairead McGUINNESS
               
                  Membru al Comisiei
               
            
         
         
            (1)  Decizia Comisiei din 29 august 2011 de instituire a unui grup de experți în piața sistemelor de plată (JO C 253, 30.8.2011, p. 3).
         
            (2)  Directiva (UE) 2015/2366 a Parlamentului European și a Consiliului din 25 noiembrie 2015 privind serviciile de plată în cadrul pieței interne, de modificare a Directivelor 2002/65/CE, 2009/110/CE și 2013/36/UE și a Regulamentului (UE) nr. 1093/2010, și de abrogare a Directivei 2007/64/CE (JO L 337, 23.12.2015, p. 35).
         
            (3)  COM(2020) 592 final.